Odense: Fyns Politi har tirsdag aften anholdt ni personer i Victoriagade i Odense.

Anholdelserne skete i kølvandet på en biljagt i Skibhuskvarteret og Vollsmose.

Det er politiets hypotese, at to biler formentlig har jagtet en tredje, siger vagtchef Thomas Bentsen fra Fyns Politi:

- Personerne, vi har anholdt, er fra et miljø, hvor man ikke er så meget for at snakke, siger vagtchefen og tilføjer, at politiet stadig er på udkig efter den tredje bil.

De ni personer blev anholdt, så politiet kunne "opretholde ro og orden i det offentlige rum", forklarer vagtchefen.

Hvilken tilknytning en bil i et uheld ved Birkeparken i Vollsmose har til sagen, er endnu uvist. Men politiet har også været talstærkt tilstede i dét område i løbet af aftenen.